Strogi rezervat prirode Kalenić
<s>Strogi rezervat prirode Kalenić nalazi se između Juhora i Gledićkih planina u centralnoj Srbiji, na teritoriji opštine Rekovac, istočna Srbija.</s><s>Kalenić je zaštićen radi očuvanja biološke raznovrsnosti, retke i jedinstvene klimatogene šumske zajednice sladuna i cera (Quercetum frainetto-cerris), starosti oko 100 godina, koja predstavlja i značajno stanište strogo zaštićenih vrsta faune ptica kao što su mišar, šumska sova, veliki šareni detlić, kos, drozd imelaš, velika i obična siva senica, brgljez i dr.</s>

<s>Sladun je drvo jugoistočne Evrope i jednog dela Male Azije.</s><s>Po svom arealu pripada balkanskom flornom elementu, sa težištem na prostoru nekadašnje Mezije.</s><s>U Srbiji sladun ulazi u sastav klimatogene zajednice hrastovog pojasa, odnosno šuma sladuna i cera (Quercetum frainetto - cerris Rudski 1949).</s><s>Ova zajednica pokriva velike površine Srbije, šireći se prema Bosni i Hercegovini, Crnoj Gori, Makedoniji i Bugarskoj.</s><s>Činjenica da je sladun daleko cenjeniji kao tehničko drvo od cera uticala je da bude više i sečen.</s>

<s>Reference</s>

<s>Strogi rezervati prirode u Srbiji
Rekavac</s>

